**Ministru kabineta rīkojuma projekta "Par apropriācijas pārdali" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Par apropriācijas pārdali" (turpmāk – projekts) mērķis ir efektīva valsts budžeta līdzekļu izlietošana, paredzot apropriācijas pārdali uz Izglītības un zinātnes ministrijas budžeta apakšprogrammu 42.06.00 “Valsts izglītības satura centra darbības nodrošināšana”, lai nodrošinātu Speciālās izglītības nodaļas un Valsts pedagoģiski medicīniskās komisijas darba nepārtrauktību jaunajā mācību gadā, sniegto pakalpojumu pieejamību, mazinot rindas un nodrošinot komisijas kapacitāti. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija sadarbībā ar Pārresoru koordinācijas centru ir sagatavojusi Ministru kabineta rīkojuma projektu “Par apropriācijas pārdali” 2021.gadā, 2022.gadā un turpmāk ik gadu, ņemot vērā Ministru kabineta 2020.gada 22.septembra sēdes protokollēmumu (prot. Nr. 55 38.§ 2.punkts) “Informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.- 2023.gadam”. * Piešķirtā finansējuma ietvaros Izglītības un zinātnes ministrijas Valsts izglītības satura centrs plāno nodrošināt Speciālās izglītības nodaļas un Valsts pedagoģiski medicīniskās komisijas (VPMK) darba nepārtrauktību, uzlabojot sniegto pakalpojumu pieejamību un efektivitāti jaunajā mācību gadā un pakalpojumu tālāku attīstību.
 |
| 2. | * Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība
 | Apropriācijas pārdales nepieciešamību raksturo fakts, ka kādreizējais Valsts Speciālās izglītības centrs 2009.gada krīzes periodā tika reorganizēts. Ja sākotnēji centrā speciālās un iekļaujošās izglītības jomā strādāja 18 speciālisti, tad pēc tā reorganizācijas (sākot no 01.07.2009.g.), un nu - jau Valsts izglītības satura centra Speciālās izglītības nodaļā šobrīd strādājošo speciālistu skaits ir samazinājies līdz 3,2. Šobrīd tie paši 3,2 speciālisti veic gan VPMK funkciju (izvērtē izglītojamo spējas, attīstības līmeni un veselības stāvokli), gan arī atbalsta sistēmas koordinēšanas funkciju (semināri, vebināri, konferences, tiesiskā regulējuma pilnveide, pieredzes apmaiņa, metodiskie ieteikumi).  Aktuālā situācija VPMK darbības pēdējos gados apliecina gan tās nepietiekamo kapacitāti, gan arī kā sekas – neiespējamību šobrīd izstrādāt un īstenot mūsdienīgas reformas pakalpojumu pilnveidē un attīstībā. Tabulā Nr.1 redzam, ka VPMK apkalpoto klientu skaits no 2016.gada līdz 2020.gadam ir samazinājies faktiski uz pusi. Pie kam, jāņem vērā, ka tas notiek situācijā, kad pieprasījumu skaits pēc pakalpojumiem (ne tikai attīstības novērtēšanas, bet, jo īpaši – pēc atbalsta pakalpojumiem) nemitīgi palielinās, un arī bērnu ar speciālām vajadzībām skaits, kuriem tieši agrīnā preventīvā atbalsta pakalpojumu piedāvājumi būtu akūti nepieciešami, - arī katru gadu pieaug. Tab. Nr.1 Valsts pedagoģiski medicīniskās komisijas (bez pašvaldību PMK klientiem) izvērtēto izglītojamo skaits pēdējo piecu gadu laikāSagatavotais MK rīkojuma “Par apropriācijas pārdali” projekts paredz pārdali no Pārresoru koordinācijas centra budžeta programmas 01.00.00. “Pārresoru koordinācijas centra darbības nodrošināšana” uz IZM budžeta apakšprogrammu 42.06.00 “Valsts izglītības satura centra darbības nodrošināšana” 2021.gadā 75 828 *euro*, 2022.gadā 217 818 *euro*, 2023.gadā un turpmāk ik gadu 202 465 *euro* apmērā.

|  |  |
| --- | --- |
| **Gads** | **Izglītojamo skaits** |
| 2020. | 434 |
| 2019. | 682 |
| 2018. | 703 |
| 2017. | 725 |
| 2016. | 804 |

 Sakarā ar Valsts izglītības satura centra Speciālās izglītības nodaļas speciālistu lielo darba slodzi un līdzās tai, - arī nepieciešamo aktīvo iesaisti tiesiskā regulējuma pilnveides darba grupās ministriju un institūciju sastāvā, Tab. Nr.1 redzam, ka pēdējo gadu laiku ir vērojams būtisks samazinājums VPMK izvērtēto izglītojamo skaita ziņā. 2020.gadā pakalpojumu samazinājums papildus vēl ir saistīts ar valstī izsludināto ārkārtas stāvokli, kad pavasarī (marts, aprīlis, maijs) VPMK sēdes (darbs ar klientiem klātienē) nenotika. Tas vēl vairāk iekavēja Valsts pedagoģiski medicīniskās komisijas darbu un klientu gaidīšanas rindu garumu.  Savukārt, ja vērtējam situāciju kopumā – gan VPMK, gan pašvaldību PMK datus, tad redzam, ka pedagoģiski medicīnisko komisiju gadā apmeklējušo skolēnu (*redzes, dzirdes, fiziskās un psihiskās attīstības traucējumi, garīgās attīstības aiztures, nepietiekamības, somatiskās saslimšanas u.tml.*) skaits gadā sasniedz vidēji: 7 000 – 8 000[[1]](#footnote-1). Lai nedaudz mazinātu Latvijā kopumā esošo spriedzi pakalpojumu pieejamības pieejamībā un paaugstinātu izglītojamo iespējas saņemt atzinumu par atbilstošāko izglītības programmu, tika izstrādāti grozījumi “Covid - 19 infekcijas izplatības pārvaldības likumā”: a) 2020.gadā – grozījums minētā likuma 44.pantā, ar kuru tika pagarināti pedagoģiski medicīnisko komisiju izsniegto atzinumu derīguma termiņi, kuri beidzas ārkārtas stāvokļa laikā līdz 31.12.2020. Tas deva iespēju Valsts un PMK terminētos atzinumus pārskatīt pakāpeniski pēc ārkārtas stāvokļa noslēguma līdz aizvadītā gada beigām;b) 2021.gadā – precizēts grozījums minētā likuma 44.panta (41)daļā: *Ja valsts pedagoģiski medicīniskās komisijas un pašvaldības pedagoģiski medicīniskās komisijas atzinumā par izglītojamam ar speciālām vajadzībām atbilstošāko izglītības programmu norādīts, ka atkārtots izglītojamā veselības stāvokļa, spēju un attīstības līmeņa izvērtējums veicams līdz 2020. gada 31. augustam, izvērtējuma termiņš tiek pagarināts līdz 2021. gada 30. jūnijam un līdz tam ir piemērojams esošais atzinums;*c) 2021.gadā – izveidots jauns grozījums minētajā likumā 44.panta (42) daļā: *Pašvaldību pedagoģiski medicīniskās komisijas papildu normatīvajā aktā par pedagoģiski medicīniskajām komisijām noteiktajai kompetencei ir tiesīgas ieteikt nepieciešamos atbalsta pasākumus valsts pārbaudes darbos izglītojamiem ar redzes, dzirdes vai fiziskās attīstības traucējumiem no 1. līdz 12. klasei, izglītojamiem ar somatiskajām saslimšanām no 1. līdz 9. klasei, izglītojamiem ar garīgās attīstības traucējumiem, smagiem garīgās attīstības vai vairākiem smagiem attīstības traucējumiem, mācīšanās traucējumiem, valodas traucējumiem vai garīgās veselības traucējumiem no 5. līdz 9. klasei.*Šie grozījumi tika rosināti, ievērojot VPMK mazo kapacitāti un ņemot vērā epidemioloģisko situāciju valstī - lai ierobežotu izglītojamo pārvietošanos no novadiem uz Rīgu un nodrošinātu tiesības saņemt pakalpojumu dzīvesvietas tuvumā. Taču tie ir vērtējami kā situatīvi risinājumi, kuru mērķis ir risināt PMK klientu gaidīšanas rindas garumu. Uz esošās VPMK mazo kapacitāti un slikto pakalpojuma pieejamību vairākas reizes ir norādījis gan Latvijas Republikas Tiesībsargs, gan arī Valsts kontrole. Laika periodā no 2020.gada marta līdz 2021.gada martam Valsts kontrole veica lietderības revīziju “Vai bērnam ar speciālām vajadzībām ir iespēja saņemt tā spējām, vajadzībām un bērna labākajām interesēm atbilstošu izglītību?”. Valsts kontrole savos sākotnējos secinājumos norāda uz Speciālās izglītības nodaļas, tai skaitā, VPMK nepietiekamo finansējumu, niecīgo kapacitāti, speciālistu lielo darba slodzi un nepiemērotajiem darba apstākļiem. Valsts kontroles lietderības revīzijas “Vai bērnam ar speciālām vajadzībām ir iespēja saņemt tā spējām, vajadzībām un bērna labākajām interesēm atbilstošu izglītību?” rezultātā Valsts kontrole norāda uz virkni nepilnību VPMK darbā, kā arī apraksta konkrētus ieteikumus darba uzlabošanai laika periodā līdz 2023.gadam.Šajā laikā plānots veikt grozījumus 2012.gada Ministru kabineta noteikumos Nr.709 “Noteikumi par pedagoģiski medicīniskajām komisijām”, paredzot tajā VPMK un pašvaldību pedagoģiski medicīnisko komisiju pieteikumu izskatīšanas kārtību, izskatīšanas termiņu, atkārtotas izvērtēšanas termiņus, kā arī noteikt iesnieguma veidlapas formu. Tiesiskajā regulējumā plānots iekļaut izglītojamo grupas vai situācijas, kurās pedagoģiski medicīniskās komisijas atzinumu par atbilstošāko izglītības programmu var sniegt attālināti. Sadarbībā ar Izglītības un zinātnes ministriju plānots tiesiskajā regulējumā veikt izmaiņas Pašvaldību pedagoģiski medicīnisko komisiju kompetencē un pārskatīt izglītojamo vecuma grupu sadalījumu, lai izglītojamie pēc iespējas ilgāk varētu saņemt pakalpojumu savas dzīvesvietas pašvaldībā. Tuvākajā laikā arī paredzēta pakāpeniski pāreja uz elektronisku pierakstu uz pedagoģiski medicīniskās komisijas sēdēm. Tiks veikti pašvaldību pedagoģiski medicīnisko komisiju speciālistu izglītojoši pasākumi. Pakāpeniski tiks veikti pedagoģiski medicīnisko komisiju informācijas sistēmas uzlabojumi piešķirtā finansējuma ietvaros. Šajā gadā VPMK tiks nodrošināta ar jaunām telpām, kuras pieejamas personām ar speciālām vajadzībām. Situācijā, kad tie paši Speciālās izglītības nodaļas darbinieki vienlaikus veic pienākumus VPMK un atbalsta sistēmas koordinēšanā, mazāk uzmanības tiek veltīts tādiem būtiskiem jautājumiem kā iekļaujošas izglītības veicināšana, pedagogu profesionālās kompetences pilnveide atbalsta sniegšanā skolēniem ar speciālām vajadzībām, kā arī metodisko materiālu izveide. Ja izdotos stiprināt Speciālās izglītības nodaļas darbu un paaugstināt tās darba kapacitāti, šajā plānošanas periodā intensīvs darbs būtu jāiegulda iekļaujošas izglītības veicināšanā, pedagogu profesionālās kompetences pilnveidē, pedagogu pieredzes apmaiņā, metodisku materiālu izveidē, spēkā esošā tiesiskā regulējuma precizēšanā, agrīnās iejaukšanās (agrīnas speciālo vajadzību noteikšanas) sistēmas izveidē. Turpmākajos gados Speciālās izglītības nodaļai ir būtiski stiprināt sadarbību ar Iekļaujošās izglītības atbalsta centriem, kā arī paplašināt Speciālās izglītības attīstības centru konsultatīvo darbu reģionos. Speciālās izglītības nodaļai būtu lietderīgi organizēt sadarbību (darbnīcas, kopīgi projekti un pieredzes apmaiņa) ar augstskolām, lai veicinātu kvalificētu speciālo pedagogu, psihologu un logopēdu sagatavošanu šajās augstskolās. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. g. | izmaiņas, salīdzinot ar vidēja termiņa budžeta ietvaru 2023. g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpoju­miem un citi pašu ieņēmumi  |  | 0 | 0 | 0 | 0 | 0 | 0 |
| 1.2. valsts speciālais budžets  | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 0 | 0 | 0 | 0 | 0 | 0 |
| 2.1. valsts pamatbudžets  |  | 0 | 0 | 0 | 0 | 0 | 0 |
| Budžeta apakšprogramma 01.00.00.“Pārresoru koordinācijas centra darbības nodrošināšana” | 897 449  | -75 828 |  | -217 818 |  | -202 465  | -202 465 |
| Budžeta apakšprogramma 42.06.00 “Valsts izglītības satura centra darbības nodrošināšana” | 83 166 | 75 828 |  | 217 818 |  | 202 465 | 202 465 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pielikums Nr.1 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Veicot amata vietu pārdali IZM resora ietvaros, plānots veidot trīs jaunas amata vietas VISC Speciālās izglītības nodaļā: viens vecākais eksperts, 35.amatu saime, III līmenis (pieteikumu reģistrēšana sistēmā, rindu reģistrs, saziņa ar klientiem u.c.), divi vecākie eksperti 35.amatu saime, III līmenis (pašvaldību PMK darba analīze sistēmā, priekšlikumi, ieteikumi, labojumi u.c.). |
| 8. Cita informācija | Apropriācija tiks pārdalīta no Pārresoru koordinācijas centra budžeta programmas 01.00.00. “Pārresoru koordinācijas centra darbības nodrošināšana” uz Izglītības un zinātnes ministrijas budžeta apakšprogrammu 42.06.00 “Valsts izglītības satura centra darbības nodrošināšana” 75 828 *euro* 2021.gadā, 217 818 *euro* 2022.gadā un 202 465 *euro* 2023.gadā un turpmāk ik gadu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārresoru koordinācijas centrs, Izglītības un zinātnes ministrija, Valsts izglītības satura centrs, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ministru prezidents A. K. Kariņš

Vīza:

Pārresoru koordinācijas centra vadītājs P.Vilks

1. <https://www.visc.gov.lv/lv/publikacijas-un-parskati/gadp2019.pdf>; [↑](#footnote-ref-1)